Paserninkai
Paserninkai – kaimas Lazdijų rajono savivaldybėje, 5 km į pietus nuo Seirijų, vakariniame Seirijo ežero krante. Seniūnaitijos centras. Tęsiasi iš šiaurės į pietus 3,5 km. Praeina vietinis kelias Seirijai–Sakniava, keliukai į Vainiūnus, Mikabalius Kaime stovi paminklas, skirtas atminti 1951 m. vasario 6 d. žuvusiems 7 partizanams. Stūkso Paserninkų piliakalnis, Seirijo pakrantėje yra saugomos senosios kaimo kapinaitės.